
                                                                                                                            Aprobat,











       Primar,










        Dascălu Liviu Nicolae

NORMA PROCEDURA INTERNA 

privind 

ACHIZITIILE DIRECTE pentru anul 2025
Prezentele norme procedurale interne, reglementeaza cadrul organizatoric si metodologia de desfasurare a procedurii de atribuire a contractelor de achizitie de produse, servicii si lucrari ce urmeaza a fi incheiate de Primaria Comunei Maracineni.
Principiile care stau la baza atribuirii contractelor de achiziţie publică şi a organizării concursurilor de soluţii sunt:

 a)nediscriminarea;

 b)tratamentul egal; 

c)recunoaşterea reciprocă; 

d)transparenţa; 

e)proporţionalitatea; 

f)asumarea răspunderii.
1. Scopul procedurii operaționale 
Scopul prezentei proceduri operaţionale este de a stabili un mod unitar de realizare a activităţii privind achiziţia directă de bunuri, servicii şi/sau lucrări a căror valoare estimată, fără TVA este mai mică decȃt 270.120 lei pentru produse şi servicii şi 900.400 lei pentru lucrări. 

Prezenta procedură operaţională asigură respectarea şi aplicarea unitară a prevederilor actelor normative care reglementează achiziţiile publice de către toate structurile cu responsabilităţi în acest domeniu, rezultate din aplicarea art. 2 şi 3 din Normele metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice. 
2. Domeniul de aplicare a procedurii operaționale 
 Se aplică de către persoanele desemnate ca responsabile de achiziţie din cadrul Departamentului de Achiziţii publice, precum şi de către persoanele care participă la procesul de achiziţie, indiferent de sursa de finanţare. 

3. Documente de referinţă (reglementări) aplicabile activității procedurale: 
- Legea nr. 98/2016 privind achiziţiilor publice; 

- Legea nr. 208 din 11 iulie 2022 pentru modificarea şi completarea Legii nr. 98/2016 privind achiziţiile publice, Legii nr. 99/2016 privind achiziţiile sectoriale, Legii nr. 100/2016 privind concesiunile de lucrări şi concesiunile de servicii, precum şi a Legii nr. 101/2016 privind remediile şi căile de atac în materie de atribuire a contractelor de achiziţie publică, a contractelor sectoriale şi a contractelor de concesiune de lucrări şi concesiune de servicii, precum şi pentru organizarea şi funcţionarea Consiliului Naţional de Soluţionare a Contestaţiilor;
- Hotărârea nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice; 

- Legea nr. 101/2016 privind remediile şi căile de atac în materie de atribuire a contractelor de achiziţie publică, a contractelor sectoriale şi a contractelor de concesiune de lucrări şi concesiune de servicii, precum şi pentru organizarea şi funcţionarea Consiliului Naţional de Soluţionare a Contestaţiilor. 
- Ordonanța de Urgență a Guvernului nr. 19/2022 privind unele măsuri referitoare la garanțiile de bună execuție constituite în cadrul contractelor de achiziție publică și al contractelor sectoriale.
4. Definitii si abrevieri

Definitii:


· Achiziţie sau achiziţie publică - achiziţia de lucrări, de produse sau de servicii prin intermediul unui contract de achiziţie publică de către una ori mai multe autorităţi contractante de la operatori economici desemnaţi de către acestea, indiferent dacă lucrările, produsele sau serviciile sunt destinate ori nu realizării unui interes public;
· Contract de achiziţie publică - contractul cu titlu oneros, asimilat, potrivit legii, actului administrativ, încheiat în scris între unul sau mai mulţi operatori economici şi una ori mai multe autorităţi contractante, care are ca obiect execuţia de lucrări, furnizarea de produse sau prestarea de servicii;
· Contract de achiziţie publică de lucrări - contractul de achiziţie publică care are ca obiect: fie exclusiv execuţia, fie atât proiectarea, cât şi execuţia de lucrări în legătură cu una dintre activităţile prevăzute în anexa nr. 1; fie exclusiv execuţia, fie atât proiectarea, cât şi execuţia unei lucrări; fie realizarea, prin orice mijloace, a unei lucrări care corespunde cerinţelor stabilite de auto;
· Contractant - orice operator economic care este parte la un contract de achiziţie publică; 
· CPV - nomenclatorul de referinţă în domeniul achiziţiilor publice, adoptat prin Regulamentul (CE) nr. 2.195/2002 al Parlamentului European şi al Consiliului din 5 noiembrie 2002 privind Vocabularul comun privind achiziţiile publice (CPV);
· Operator economic - orice persoană fizică sau juridică, de drept public ori de drept privat, sau grup ori asociere de astfel de persoane, inclusiv orice asociere temporară formată între două ori mai multe dintre aceste entităţi, care oferă în mod licit pe piaţă executarea de lucrări, furnizarea de produse ori prestarea de servicii;
· Ofertant - orice operator economic care a depus o ofertă în cadrul unei proceduri de atribuire; 
· Ofertă - actul juridic prin care operatorul economic îşi manifestă voinţa de a se angaja din punct de vedere juridic într-un contract de achiziţie publică. Oferta cuprinde propunerea financiară, propunerea tehnică, precum şi alte documente stabilite prin documentaţia de atribuire;
Abrevieri:

PAAP- Programul Anual de Achiziţii Publice 

SEAP-Sistem Electronic de Achiziţii Publice 

CPV- Common Procurement Vocabulary (nomenclator coduri) 

TFUE- Tratatul privind funcţionarea Uniunii Europene 

ANAP- Agentia Nationala de Achizitii Publice  
5. Descrierea procedurii operaționale 

Generalități

Cadrul legal de realizare a achiziţiilor directe de produse, servicii sau lucrări este prevăzut de art. 7 alin. (5): ,,Autoritatea contractantă are dreptul de a achiziţiona direct produse sau servicii în cazul în care valoarea estimată a achiziţiei, fără TVA, este mai mică de 270.120 lei, respectiv lucrări, în cazul în care valoarea estimată a achiziţiei, fără TVA, este mai mică de 900.400 lei” si art. 7 alin. (7) lit. a)-d): 

În cazul achiziţiei directe, autoritatea contractantă:

a)are obligaţia de a utiliza catalogul electronic pus la dispoziţie de SEAP sau de a publica un anunţ într-o secţiune dedicată a website-ului propriu sau al SEAP, însoţit de descrierea produselor, serviciilor sau a lucrărilor care urmează a fi achiziţionate, pentru achiziţiile a căror valoare estimată este mai mare de 200.000 lei, fără TVA, pentru produse şi servicii, respectiv 560.000 lei, fără TVA, pentru lucrări;

b)are obligaţia de a consulta minimum trei operatori economici pentru achiziţiile a căror valoare estimată este mai mare de 140.000 lei, fără TVA, pentru produse şi servicii, respectiv 300.000 lei, fără TVA, pentru lucrări, dar mai mică sau egală cu valoarea menţionată la lit. a); dacă în urma consultării autoritatea contractantă primeşte doar o ofertă valabilă din punctul de vedere al cerinţelor solicitate, achiziţia poate fi realizată;

c)are dreptul de a achiziţiona pe baza unei singure oferte dacă valoarea estimată a achiziţiei este mai mică sau egală cu 140.000 lei, fără TVA, pentru produse şi servicii, respectiv 300.000 lei, fără TVA, pentru lucrări;
 d)are dreptul de a plăti direct, pe baza angajamentului legal, fără acceptarea prealabilă a unei oferte, dacă valoarea estimată a achiziţiei este mai mică de 9.000 lei, fără TVA, din Legea nr. 98/2016 privind achiziţiile publice şi 

art. 45, alin (3): ,,În aplicarea prevederilor art. 7 alin. (7) lit. b) şi c) din Lege, consultarea operatorilor economici în vederea obţinerii ofertelor/ofertei se poate face atât prin intermediul catalogului electronic pus la dispoziţie de SEAP, cât şi prin orice alte modalităţi identificate de către autoritatea contractantă” din Hotărâre nr. 395 din 2 iunie 2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice si Legea nr. 208 din 11 iulie 2022 pentru modificarea şi completarea Legii nr. 98/2016 privind achiziţiile publice, Legii nr. 99/2016 privind achiziţiile sectoriale, Legii nr. 100/2016 privind concesiunile de lucrări şi concesiunile de servicii, precum şi a Legii nr. 101/2016 privind remediile şi căile de atac în materie de atribuire a contractelor de achiziţie publică, a contractelor sectoriale şi a contractelor de concesiune de lucrări şi concesiune de servicii, precum şi pentru organizarea şi funcţionarea Consiliului Naţional de Soluţionare a Contestaţiilor.
 Resurse necesare: Resursa umană
Personalul din cadrul Primariei Comunei Maracineni, care sunt implicate, prin atribuțiile/sarcinile de serviciu, în realizarea activității procedurale. 

Resursa financiară

Fonduri identificate în vederea demarării achiziţiei, respectiv fonduri disponibile din sursa de finanţare corespunzătoare în vederea încheierii achiziţiei prin angajamentul legal de plată. 

Modul de lucru 

Prezenta procedură operațională reglementează situațiile în care contractele de achiziţie publică au ca obiect produse, servicii sau lucrări a căror valoare estimată fără TVA, cumulată pentru achiziţii cu același obiect sau destinate utilizării identice ori similare, la nivelul unui an este mai mică decȃt 270.120 lei pentru produse și servicii și 900.400 lei pentru lucrări, potrivit art.7 alin. (5) din Legea nr. 98/2016: ,,Autoritatea contractantă are dreptul de a achiziţiona direct produse sau servicii în cazul în care valoarea estimată a achiziţiei, fără TVA, este mai mică de 270.120 lei, respectiv lucrări, în cazul în care valoarea estimată a achiziţiei, fără TVA, este mai mică de 900.400 lei”.
Aplicarea prezentei proceduri operaționale se va face prin promovarea principiilor nediscriminării, transparenței și tratamentului egal între operatorii economici care participă la atribuirea contractului. 

Pe parcursul aplicării procedurii pentru atribuirea contractului se vor lua toate măsurile necesare pentru evitarea apariţiei unor situații de natură să determine existenţa unui conflict de interese şi/sau manifestarea concurenței neloiale. În cazul în care se constată apariţia unor astfel de situaţii, se va proceda la eliminarea efectelor rezultate dintr-o astfel de împrejurare, adoptȃndu-se potrivit competenţelor, după caz, măsuri corective de modificare, încetare, revocare, anulare şi altele asemenea ale actelor care au afectat aplicarea corectă a procedurii de atribuire sau ale activităţii care au legătură cu acestea.

Procesul de achiziţie publică reprezintă succesiunea tuturor activităţilor organizate în scopul atingerii unor obiective definite. Activităţile din cadrul procesului de achiziții publice sunt structurate logic, în sensul că fiecare activitate inclusă în proces adaugă valoare rezultatului activităţii anterioare, în scopul obţinerii unei asigurări rezonabile că, la finalizarea procesului, se îndeplinesc obiectivele definite.
Atribuirea unui contract de achiziţii publică/acord-cadru este rezultatul unui proces ce se derulează în mai multe etape.

 Autoritatea contractantă are obligaţia de a se documenta şi de a parcurge pentru fiecare proces de achiziţie publică trei etape distincte:

a) etapa de planificare/pregătire; 
b) etapa de organizare a procedurii şi atribuirea contractului/acordului-cadru;
c) etapa postatribuire contract/acord-cadru, respectiv executarea şi monitorizarea implementării contractului/ acordului-cadru.
6. Etapele premergătoare achiziţiei directe:

I. Conform Hotărâre nr. 395 din 2 iunie 2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice: 

Art. 3(1) Compartimentele beneficiare din cadrul Primariei Maracineni, intocmesc referatul de necesitate care reprezintă un document intern emis de fiecare compartiment din cadrul autorităţii contractante în ultimul trimestru al anului în curs pentru anul viitor, care cuprinde necesităţile de produse, servicii şi lucrări identificate, precum şi preţul unitar/total al necesităţilor.

(2)Prin excepţie de la alin. (1), în cazul în care necesitatea nu este previzibilă sau nu poate fi identificată în ultimul trimestru al anului în curs pentru anul următor, referatele de necesitate pot fi elaborate la momentul identificării necesităţii.

 (3)Ori de câte ori este necesar, referatul de necesitate poate fi modificat, cu următoarele condiţii: 
a)modificarea să se realizeze înainte de iniţierea procedurii de atribuire, cu luarea în considerare, dacă este cazul, a timpului necesar modificării programului anual al achiziţiilor publice şi aprobării acestuia; 
b)compartimentul intern specializat în domeniul achiziţiilor publice să fie notificat în timp util cu privire la modificarea respectivă, astfel încât să poată întreprinde toate diligenţele necesare realizării achiziţiei.

Art.2 (4)Celelalte compartimente ale autorităţii contractante au obligaţia de a sprijini activitatea compartimentului intern specializat în domeniul achiziţiilor, în funcţie de specificul şi complexitatea obiectului achiziţiei. 

(5)În sensul alin. (4), sprijinirea activităţii compartimentului intern specializat în domeniul achiziţiilor publice se realizează, fără a se limita la acestea, după cum urmează:

 a)transmiterea referatelor de necesitate care cuprind necesităţile de produse, servicii şi lucrări, valoarea estimată a acestora, precum şi informaţiile de care dispun, potrivit competenţelor, necesare pentru elaborarea strategiei de contractare a respectivelor contracte/acorduri-cadru;

 b)transmiterea, dacă este cazul, a specificaţiilor tehnice aşa cum sunt acestea prevăzute la art. 155 din Lege; 

c)în funcţie de natura şi complexitatea necesităţilor identificate în referatele prevăzute la lit. a)transmiterea de informaţii cu privire la preţul unitar/total actualizat al respectivelor necesităţi, în urma unei cercetări a pieţei sau pe bază istorică;

d)informarea cu privire la fondurile alocate pentru fiecare destinaţie, precum şi poziţia bugetară a acestora;
 e)informarea justificată cu privire la eventualele modificări intervenite în execuţia contractelor/acordurilor-cadru, care cuprinde cauza, motivele şi oportunitatea modificărilor propuse;
 f)transmiterea documentului constatator privind modul de îndeplinire a clauzelor contractuale.

II. Referatul de necesitate este verificat şi aprobat de catre primar şi este transmis către Compartimentul de Achizitii Publice; 
III. După primirea referatului de necesitate Compartimentul Achizitii Publice caută oferte în catalogul electronic SEAP care să corespundă necesitătii autorității contractante. În cazul în care autoritatea contractantă nu identifică în cadrul catalogului electronic produsul, serviciul sau lucrarea care îi poate satisface necesitatea sau constată că preţul postat de operatorii economici pentru obiectul achiziției este mai mare decât prețul pietei sau din motive tehnice imputabile SEAP nu este posibil accesul la catalogul electronic, atunci autoritatea contractantă poate realiza achiziţia de la orice operator economic. 

După cercetarea catalogului electronic, responsabilul cu achiziția publică întocmește o notă justificativă, verifică încadrarea în pragul valoric prevăzut la art. 7 alin 5 din Legea nr. 98 privind achizițiile publice, precum și corespondența în Planul Anual de Achiziții Publice. Referatul de necesitate si notele justificative trebuie să conţină aprobarea ordonatorului de credite. 
7. Etapele achiziţiei directe de produse, servicii şi lucrări 

A. Achiziţia directă pe baza cataloagelor publicate în SEAP

 (1) Conform prevederilor H.G. nr. 395/2016, într-o primă etapă se va accesa catalogul SEAP în vederea identificării existenţei la momentul respectiv a ofertelor pentru produsele, serviciile sau lucrările care fac obiectul referatului de necesitate. 

(2) Responsabilul cu achiziția alege dintre produsele, serviciile sau lucrările care corespund cel mai bine necesitățiilor autoritătii contractante și transmite în acest scop, prin intermediul SEAP, notificări operatorilor economici. Notificările prevazute trebuie să conțină informaţii referitoare la:

 a) datele de identificare ale produselor, serviciilor sau lucrărilor solicitate;

 b) cerințele privind livrarea, prestarea sau executarea; 

c) condiţiile în care urmează să se efectueze plata. 

(3) Documentele achiziţiei vor conţine listarea de pe catalgul SEAP a paginii de interogare după produs/serviciu/lucrare a ofertelor existente la momentul accesării catalogului, interogările neacceptate de operatorul economic şi pagina de atribuire pe SEAP a achiziţiei directe.
 B. Achiziţia directă offline

 (1) În cazul în care responsabilul cu achiziţia nu identifică în cadrul catalogului electronic produsul, serviciul sau lucrarea care îi poate satisface necesitatea sau constată că prețul postat de operatorii economici pentru obiectul achiziției este mai mare decât prețul pieței sau din motive tehnice imputabile SEAP nu este posibil accesul la catalogul electronic, atunci autoritatea contractantă poate realiza achiziția de la orice operator economic.

Pentru realizarea achiziției responsabilul cu achiziția/compartimentul care a iniţiat achiziția solicită oferte pentru produsul/serviciul/lucrarea respectivă care sa aibă un raport calitate - preț. Responsabilul cu achiziţia recepţionează produsul (acolo unde este cazul) sau recepţionează serviciul pe bază de proces verbal de recepţie (semnat de operatorul economic şi beneficiar).           

                                                                                                          Intocmit
                                                                                                      Nanu Daniela
ROMANIA

